Breiðavatn skiptist í raun í tvö vötn , fremra vatnið liggur að Breiðaveri og þar er algengt dýpi rétt um 5 metrar en nær raunar allt að 15 metrum . Innra vatnið sem tengist því fremra um mjóa og grunna rennu er töluvert grynnra og liggur næst Litla Breiðavatni . Almennt stunda menn aðeins veiði í fremra vatninu og þar er bæði urriði og bleikja , ágætur fiskur og oft vænn . Breiðaver norðan vatnsins er stærsta votlendi á Veiðivatnasvæðinu og þar er oft mikið og fjörugt fuglalíf .